paragraph_text: Njemačkoj je, nakon Prvog svjetskog rata, Versajskim ugovorom, zabranjena proizvodnja i korištenje oklopnih vozila. Unatoč tome, Njemačka, tajnim programom, kodnog imena "Traktor", razvija oklopna vozila i topništvo. Pod nazivom "Leichter Traktor" (laki traktor), proizvedena su 4 tenka i testirana su u Sovjetskom Savezu. U ranim godinama Drugog svjetskog rata, korišteni su kao tenkovi za obuku.